
«Атырау облысы Су Арнасы» КМК-ның Атырау қаласына таратушы желілер арқылы суды беру және сарқынды суларды бұру реттеліп көрсетілетін қызметтеріне тарифтері және тарифтік сметаларын өзгерту бойынша жария тыңдаудың 
ХАТТАМАСЫ


Атырау қаласы, Ауэзов көшесі                                                                         26 мамыр 2026 ж
80 ғимарат                                                 №4                                                сағат 11-00                                                                                                                                                                                                           


Төрағалық еткен: Ж. Дәрібаева - Қазақстан Республикасы Ұлттық экономика министрлігі Табиғи монополияларды реттеу комитетінің Атырау облысы бойынша департаментінің табиғи монополияларды және бағаларды реттеу бөлімінің басшысы.
Қатысқандар: Жергілікті атқарушы орган өкілдері, Атырау қаласы тұрғындары және «FACEBOOK» әлеуметтік желісі арқылы онлайн қатысқан тұтынушылар.  

КҮН ТӘРТІБІНДЕ:
«Атырау облысы Су Арнасы» КМК-ның Атырау қаласына таратушы желілер арқылы суды беру және сарқынды суларды бұру реттеліп көрсетілетін қызметтеріне тарифтері және тарифтік сметаларын өзгерту бойынша жария тыңдау. 

ТЫҢДАЛДЫ:
   	Жария тыңдауды ҚР ҰЭМ Табиғи монополияларды реттеу комитетінің Атырау облысы бойынша департаментінің табиғи монополияларды және бағаларды реттеу бөлімінің басшысы Ж. Дәрібаева ашты.
	«Атырау облысы Су Арнасы» КМК-ны Атырау қаласына таратушы желілер арқылы суды беру және сарқынды суларды бұру реттеліп көретілетін қызметіне тарифтері және тарифтік сметаларын өзгертуге Департаментке өтінім жіберді. 
         Жария тыңдау төрағасы қатысушыларға тариф мөлшерін талқылауға белсенді қатысуларын өтініп, тариф бекітуге шешім қабылдауда қатысушылардың пікірлері маңызды екендігін айтты. Сонымен қатар, жария тыңдауға қатысушылар мен тұтынушыларға тарифті бекітуге қатысты барлық сұрақтарды қоюға болатынын түсіндірді.
     	Тариф жобасын түсіндіру үшін сөз «Атырау облысы Су Арнасы» КМК-ның өкіліне берілді. Атырау қаласына таратушы желілер арқылы суды беру және сарқынды суларды бұру реттеліп көретілетін қызметіне тарифтері және тарифтік сметаларын өзгерту жобасын талқылау кезінде негіздеуші құжаттарымен түсіндіріп, өз өтінімі бойынша толық ақпарат берді. 
Жария тыңдауға тұтынушылар тарапынан сұрақтар қойылды.
Қатысушылар сөйлеп болғаннан кейін Ж. Дәрібаева түпкілікті шешім табиғи монополия заңнамасымен көзделген мерзімде қабылданатынын және барлық қатысушыларға тарифті талқылауда белсенділік танытқандары үшін рахмет айтып, жария тыңдауды жапты.


Төраға                                                                                           Ж.Дәрібаева

